Jevgeņijs Millers

Jevgeņijs Millers (), arī Eigens Ludvigs Millers (; dzimis  Daugavpilī, miris  Maskavā), bija Latvijā dzimis Krievijas Impērijas armijas ģenerālis un viens no Baltās kustības vadoņiem.

 Dzīvesgājums 

Eigens Ludvigs Millers dzimis Daugavpilī 1867. gada 25. septembrī Krievijas Impērijas militārā inženiera apakšpulkveža Kārļa Millera un viņa sievas Matildes Vilhelmīnes ģimenē kā vecākais dēls. Viņa tēva nopelnu dēļ 1878. gadā Krievijas Impērijas valdība visu ģimeni iecēla muižnieku kārtā. Pēc Krievijas Nikolaja Ģenerālštāba kara akadēmijas beigšanas viņš kalpoja par Krievijas Impērijas militāro atašeju Nīderlandē un Beļģijā (1898—1901), vēlāk Itālijā (1901—1907).

1896. gadā viņš apprecējās ar Natāliju Šipovu, un viņiem piedzima meitas Sofija un Marija, dēls Nikolajs. Pēc atgriešanās Krievijā Eigens Millers komandēja 7. Baltkrievijas huzāru pulku (1907—1909), strādāja Ģenerālštābā (1909—1910), vadīja Nikolaja kavalērijas skolu (1910—1912), bet 1912.—1914. gadā vadīja Maskavas kara apgabalu.Erik-Amburger-Datenbank. Ausländer im vorrevolutionären Russland. (vāciski)

Pirmā pasaules kara laikā viņš bija 5. armijas štāba priekšnieks, plānoja Daugavpils aizstāvēšanas kaujas 1915. gada oktobrī, pēc tam komandēja Rumānijas teritorijā izvietotās Atsevišķās armijas 26. korpusu. Krievijas pilsoņu karā ģenerālis Millers komandēja Baltās armijas Ziemeļu grupējumu un bija Ziemeļu novada priekšnieks Arhangeļskā.Двинчане. Евгений Карлович Миллер (Как советские службы украли генерала) (krieviski)

1920. gadā Millers emigrēja uz Franciju, kur 1930. gadā kļuva par trimdas Vispārējās krievu militārā savienības () priekšsēdētāju. Ar NKVD aģenta ģenerāļa Skobļina palīdzību 1937. gadā viņu nolaupīja un ar kuģi "Marija Uļjanova" aizveda uz PSRS, kur pēc ilgstošām pratināšanām Lubjankas cietumā nošāva 1939. gadā.

 Atsauces 

 Ārējās saites 
 Е. К. Миллер: Подло я не умру (krieviski)
 Biogrāfija (krieviski)
 Ģenerāļa Millera nolaupīšana  (krieviski)

Kategorija:Vācbaltieši
Kategorija:Daugavpilī dzimušie
Kategorija:Nikolaja Ģenerālštāba akadēmijas absolventi
Kategorija:Krievijas Impērijas ģenerāļi
Kategorija:Krievijas karavadoņi
Kategorija:Krievijas pilsoņu kara dalībnieki
Kategorija:Padomju represijās nogalinātie